**Styremøte 28. – 29.05 Brønnøysund:**

**Tilstede: Anja, Mats, Jostein, Hanne Nora, Arne-Ivar, Vilde og Gro Helene**

**Frafall: Gøran.**

**Ingen varaer kunne møte.**

**Godkjenning av innkalling og saksliste:**

**Hanne Nora ønsker at saksliste sendes ut en uke for møtet for å kunne forberede seg godt.**

**Anja ønsker da at flere engasjeres i å utarbeide saksliste da det pr i dag er bare henne. Aktuelle er leder, nestlederne og sekretær. Kan bruke Google Docs.**

**Saksliste og innkalling er godkjent.**

**Sak 24/2016       Økonomirapport**v/kasserer.

Kasserer redegjorde for økonomistatus.

Annonsekampanjen er ikke gjort opp. Utgifter er etterbetaling på årsmøtehotellet, landsmøtet,

206’000 på konto

**Sak 25/2016       Refusjon av utlegg tilknytta stortingsrepresentants besøk på Vega**

**og i Brønnøysund**

Ola Elvestuen var på besøk til Vega og Brønnøysund 28. – 30. april 2016.  Fra Nordland Venstres side deltok Hanne Nora Nilssen og Jostein Toftebakk. Deler av utgifter til turen ble dekket av Vega kommune (pga besøk på Verdensarvsenteret), men Nordland Venstres representanter har hatt utlegg både til transport og overnatting tilknytta opplegget 28. – 30. april (hotell 2400,-,ferger 700,-. Når dette skrives av styreleder, er det uklart om det også fins andre utlegg, men leder går uansett inn for at begge får alle utlegg som direkte kan knyttes til dette opplegget refundert fra Nordland Venstre).

Vedtak: Hanne Nora Nilssen og Jostein Toftebakk får alle utlegg tilknytta deres deltakelse under Ola Elvestuens besøk på Vega og i Brønnøysund 28. – 30. april 2016 refundert mot reiseregning og dokumentasjon.

Ved fremtidig besøk av stortingsrepresentanter så bør det være bedre kommunikasjon rundt økonomi i forkant da de dekker egne utgifter. Og får disse refundert senere fra Stortingsgruppa.

**Sak 26/2016       Organisasjonsbygging**

* Brev fra Partifin. Brev videresendt styremedlemmene i egen e-post 24/5 kl. 00:09.  
  Organisatorisk nestleder følger opp manglende info / feil info i forhold til innrapportering til partistøtte.no.
* Nordland rundt. Påminning til styremedlemmene om hvilke lokallag den enkelte har ansvar for å følge opp ble sendt i egen e-post 23/5

Sortland: kom ikke inn ved valget og raknet etterpå. Sykdom i ledelsen av partiet.  
Vågan: suksess! God aktivitet.  
Andøy: Takk til Nordland V i forbindelse med forsvarsbesøket. Leder fra Nordland V og Fylkestingsrepr var tilstede sammen med Ola Elvestuen. Klarer seg greit.  
Tjeldsund: ikke fått svar.

Tysfjord: Ikke fått svar.

Gildeskål: Snakket med leder. Relativt aktivt lokallag. Fellesliste med Krf. 5 medlemmer.

Meløy: Snakket med Bjørn Sleipnes. 13 medlemmer.1 i kommunestyre og i ett utvalg. Trenger litt fokus.

Hemnes: Snakket med Lars Sivert Larsen. Mistet mange medlemmer. Inaktivt lag.

Nesna: Ingen som står som leder/kontaktperson. 4 medlemmer, kun ett som har betalt i 2016.

Vefsn: flott lokallag! 2 i kommunestyret. Aktivt og engasjert. Synlige.

Herøy: Ikke aktivt lokallag og det kommer ikke til å bli aktivt. 1 representant i kommunestyre (fra fellesliste). 3 medlemmer. Kontakter Alstahaug ved behov.

Dønna: 1 medlem

Leirfjord: 4 medlemmer. Slås sammen med Alstahaug? Mulig interesse for det.

Alstahaug: 15 betalende medlemmer (+3 ubetalte) Sliter med rekruttering. Aktivt lag.

Bø: Ikke svar

Rødøy: ikke svar

Evenes: 1 i kommunestyre. Oppleves som ensomt. Ønsker en samling knyttet til kommunereformen i Lofoten, Vesterålen og Ofoten. Han sier at det er få andre i Ofoten han kan diskutere saken med. Han har kontakt med Harstad Venstre.

Hadsel: se mail videresendt fra Mats

Vestvågøy: se mail

Ballangen: ikke fått svar.

Lødingen: ikke svart.

Hamarøy: Aktivt lokallag. Har varaordfører, og hun er dyktig til å synliggjøre. Engasjerte. Representant i formannskapet. Greier seg godt. Det jobbes godt i Hamarøy, men komunereform er vanskelige saker hos oss i Nord Salten.Vi har May som varaordfører og Fred Eddy Dahlberg er også i f.skapet,så det er mye.off møter og interne i Hamarøy Venstre. Medlemsmøtene har varierte besøkstall. Travle folk.19 medlemmer. May har alltid sørget for at vi er synlige og tydelige i politikken.

Narvik: Famler litt organisasjonsmessig. Ønsker mer skolering. Aktive og engasjerte styremedlemmer. Øvrige medlemmer ikke så aktive.

Sørfold: 1 medlem.

Røst: 4 medlemmer (2 nye i slutten av 2015). Potensiale for et lag? Ikke snakket med dem.

Saltdal: Emir Hasselberg er leder. Unge Venstre? Ikke aktivt. Sliter med rekruttering. Mange eldre medlemmer. Trenger ny yngre medlemmer. Mange velgere. Godt grunnlag for god rekruttering. 6 medlemmer.

Fauske: 13 medlemmer. Åshild Uhre. Lite aktivitet og ett styremøte. Kun styre som møter uansett hva det kalles inn til. Trenger nye medlemmer. 1 representant i kommunestyre.

Bodø: 53 medlemmer. Stabilt medlemstall, liten gjeng som er aktive. Ønsker nye medlemmer. 1 i bystyret.

Vega: 1 medlem

Sømna:

Bindal: 2 dyktige og engasjerte medlemmer nylig tilflyttet til Bindal fra Brønnøysund. Aktivt lokallag. Fellesliste.

Steigen:

Brønnøy: går veldig bra. Har et lokalt fokus. Samarbeid med AP som fungerer ganske godt. Har varaordføreren.

Siden sist styremøte i Bodø er det 11 færre medlemmer i Nordland Venstre.

Vedtak: Kort oppsummering av kontakt med lokallagene sendes til Mats som legger dette inn som notat i medlemsregisteret. Sjekk at rett person er oppgitt som leder/kontaktperson.

* Skolering  
  Mail fra VHO (videresendt til styremedlemmene) Fylkeslagene er ansvarlige for å arrangere Venstreskolen.  
  Kurslederskolering arrangeres under landskonferansen 15. og 16. oktober.  
  Nordland trenger å kurse opp flere kursholdere. Bør være kursholdere spredt i fylket slik at det er lettere å reise og ikke minst billigere. En i hver region.  
  Mats, Gro, Arne Ivar og Hanne Nora er interesserte i å bli kursholdere.

Anja sjekker ut med VHO hvem som finansierer kursing a kursholderne. Når dette er avklart sendes det ut mail for å se om der er flere som ønsker å bli kursholdere.

* Venstre-Venn

Oppfordrer alle til å verve Venstrevenner, men dette er ikke en prioritert oppgave for styret i Nordland Venstre.

**Sak 27/2016       Valgkampevaluering**

Dette var sak 22/2016 i styremøtet 1.-2. april. Saken ble utsatt til fysisk styremøte 28.-29. mai.

204’796,- viser regnskapet at Nordland Venstre brukte på valgkampen. Dette inkluderer utgifter dekket av fylket. Valgkampkoordinatorene mener seg ferdige med valgkampen inkludert evalueringen som er gjort.   
Bruk av valglister; valglistene er svært viktige i kommune- og fylkestingsvalg. Brosjyrene må komme ut mye tidligere. Nedtellingskalenderen på nett fungerte og bør videreføres.

Trenger helt klart valgkampkoordinatorer, et valgkamputvalg.

Ønske om å ha en oversikt/rapport om hva fungerte/ hva fungerte ikke for å ha som en rettesnor til neste valgkamp. Hvor mange brosjyrer, hvor mange leserinnlegg, hvor traff vi, hvor bommet vi osv. Oversiktlig aktivitetskalender med hva skjer hvor og med hvem. Det kan hjelpe lokallagene med å komme med innspill til fylkesrepresentantene. Profileringssaker i de ulike regionene. Bestemme på forhånd hva skal vi bruke tid på og hva skal vi ikke bruke tid på. Hvor vinner vi stemmer?

Valgkampevaluering som er fremlagt til årsmøte ansees som tilstrekkelig sammen med økonomisk oversikt.

Vedtak: Styret setter ned et valgkamputvalg: toppkandidater og koordinatorer. Valgkamputvalget utarbeider et forslag til valgkampstrategi innen styremøtet 18.november 2016.

**Sak 28/2016       Utsending av pressemeldinger fra Nordland Venstre**

Dette var sak 14/2016 i styremøtet 1.-2. april. Saken ble utsatt til fysisk styremøte 28.-29. mai. Hanne Nora Nilssen presenterer saken (har meldt inn saken).

Vedtak: Pressemeldinger sendes til alle lokalaviser i Nordland og de sendes ut av sekretær i Nordland V, med kopi til øvrige i styret.

**Sak 29/2016       Venstres miljøpris**

Fristen for å komme med forslag til kandidater til Venstres miljøpris er 1. august. Resirkuleringsbedriften Nofir mottok Nordland Venstres miljøpris for 2015:  [https://www.venstre.no/artikkel/2016/02/13/nordland-venstres-miljopris-til-nofir/](https://www.venstre.no/artikkel/2016/02/13/nordland-venstres-miljopris-til-nofir/" \t "_blank)

 Vedtak: Anja sjekker ut om vi kan nominere kandidater til Venstres miljøpris. Dersom vi kan så har vi en kandidat vi vil nominere.  (UNNTATT OFF! *Nordland Venstre nominerer vinneren av Nordland Venstres miljøpris for 2015 til Venstres miljøpris.*)

**Sak 30/2016       Nominasjonsprosess stortingsvalg 2017. Planlegge nominasjonsmøte.**

Nominasjonsmøtet er satt til lørdag 17.september kl. 11:00 – 13:00. Lunsj 13:00 – 14:00  
Anja og Gøran sender ut invitasjon med informasjon (regler, mandat og antall delegater fra lokallagene)

Arne Ivar innhenter tilbud fra hotell i Bodø (35 rom, stort møterom, to grupperom og middag med dessert) Gjelder både Nom.møtet og LPN.

**Sak 31/2016       LPN september 2016. Planlegging.**

LPN starter med lunsj kl. 13:00 – 14:00.  
Lørdag 14:00 – 19:00

Søndag 09:00 – 13:00

Styret sender ut invitasjon. Invitasjonen må inneholde program / tema for hva vi skal gjøre.

Anja har sendt forespørsel til Venstre.

Hanne Nora kontakter Runolv Stegane.

Skolering; nettsidene, programarbeid, presse og mediaarbeid, medlemsregisteret, lokallagslederforum, budsjett og budsjettarbeid, medlemsverving og organisasjonsbygging (sistnevnte bør tas i plenum)

Generell politisk debatt / åpen mikrofon. – info ut om hva er generell politisk debatt (her kan du ta opp det du vil av politikk. Må ikke være varslet på forhånd. 3 min taletid. 1 replikk og 1 svarreplikk) 1,5 timer.

Ida innleder gen.pol.debatt med tema stortingsprogrammet (30 minutter). (1.utkast av programmet kommer 01.09)

Total tidsbruk 2 timer.

Nordland Venstre dekker deltakelse på LPN for 2 delegater fra hvert lokallag.

Egenandel: kr 600,-

Påmeldingsfrist: for garantert rom på møtehotellet; innen 01.09.

**Sak 32/2016       Forslag om å flytte jernbanetilsynet til Narvik**

Sak meldt av Gro Helene Klingenberg som presenterer saken og sender eventuelle bakgrunnsdokument

Vedtak: Nordland Venstre tar kontakt med Venstre sentralt for å få en oversikt over aktuelle statlige arbeidsplasser som skal relokaliseres. I mellomtiden oppfordres Narvik Venstre til å jobbe videre med flytting av jernbanetilsynet.

**Sak 33/2016      Styret som politisk aktør og et mer synlig styre**

o   uttalelse fra hvert fylkesstyremøte

o   uttalelser for LS og for fylkestinget

* hvordan bli mer synlige?

Vi må bli flinkere til å selge oss inn i media. Bør sende pressemelding etter hvert fysiske styremøter. Oppfordre til bruk av mer leserinnlegg. Mange viktige saker å ta tak i. Finne noen kjernesaker som vi har stor oppfølging på.

Vedtak: Pressemelding fra helgas styremøte ang statlige arbeidsplasser, vise til suksesshistorien rundt Brønnøysundsregistrene. Hanne Nora skriver utkast og sender til Anja.   
Pressemelding om fiskeoppdrett og lukkede merder.

**Sak 34/2016       NTP (og RTP)**

o   innspill fra lokallag

* Styrets høringssvar

Mange innspill fra lokallag og enkeltpersoner i Nordland. NTP vekker engasjementet. Kort tid på å sette seg inn i alle forslagene. Viktig sak å ta tak i.

Vedtak: Pressemelding fra Nordland Venstre vedrørende fylkesrådets saksbehandling rundt NTP og RTP.

Innspillene som Nordland Venstre har mottatt tas med i videre arbeid opp mot stortingsgruppa. Mats sender ut takk til de som har sendt inn innspill.

**Sak 35/2016       Saker til kommende fylkestingsmøte**

Ved fylkestingsrepresentantene, som presenterer sakene de ønsker innspill på.

Gjennomgang av fylkestingssaker.

Vedtak: Nordland Venstre anbefaler at det etableres en felles revisorordning i Nordland på bakgrunn av:

* Et større revisjonsmiljø gjør det lettere å beholde og utvikle kompetansearbeidsplasser innen kommunal revisjon i Nordland.
* Et større revisjonsmiljø gjør det lettere å sikre kommunen en større nærhet/tilgjengelighet til kompetanse på økonomi-/forvaltningsområdet.

**Eventueltsaker**

* Innspill til revidert statsbudsjett. (Anja):  
  Sameskolen i Hattfjelldal.   
  For sent med nye innspill. Det avgjøres i morgen.
* Aktivitetskalender (Hanne Nora)
  + internt bruk for styre Nordland Venstre
  + Google Docs for eksempel.
* Regionreformen

Har startet jobben. Venstre støtter opp om den. Hvordan kartet blir, er ennå usikkert.

Sannsynlig at Troms og Finnmark slår seg sammen. Står Nordland alene blir vi en liten og smal region. Nord-Norge som en region? Avstander kommer vi ikke utenom likevel.

Neste fysiske styremøte: fredag 16.09 kl. 18:00 – 21:00